CELEX: 32011D0388
Language: lt
Date: 1309305600000
Title: 2011/388/ES: 2011 m. birželio 29 d. Komisijos įgyvendinimo sprendimas, kuriuo iš dalies keičiamas Sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje (pranešta dokumentu Nr. C(2011) 4573)  Tekstas svarbus EEE

1.7.2011   
            
            
               LT
            
            
               Europos Sąjungos oficialusis leidinys
            
            
               L 173/10
            
         KOMISIJOS ĮGYVENDINIMO SPRENDIMAS
   2011 m. birželio 29 d.
   kuriuo iš dalies keičiamas Sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje
   (pranešta dokumentu Nr. C(2011) 4573)
   (Tekstas svarbus EEE)
   (2011/388/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2011 m. sausio mėn. patvirtinta, kad Bulgarijoje užregistruotas vienas snukio ir nagų liga užsikrėtusių šernų atvejis ir keletas tos ligos protrūkių tarp galvijų. Todėl Bulgarija ėmėsi priemonių pagal 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių (3).
            
         
               (2)
            
            
               Be to, 2011 m. sausio 19 d. buvo priimtas Komisijos sprendimas 2011/44/ES dėl tam tikrų apsaugos priemonių nuo snukio ir nagų ligos Bulgarijoje (4), nes kontrolės priemones, kurių ėmėsi Bulgarija, buvo būtina sustiprinti. Tas sprendimas taikomas iki 2011 m. birželio 30 d.
            
         
               (3)
            
            
               Sprendimo 2011/44/ES I priede išvardytos Bulgarijos vietovės, kuriose patvirtinti snukio ir nagų ligos atvejai. Aplink šias vietoves esančios vietovės išvardytos to sprendimo II priede. Sprendime 2011/44/ES išdėstytos apsaugos priemonės skiriasi, atsižvelgiant į tai, ar vietovė nurodyta to sprendimo I priede ar II priede.
            
         
               (4)
            
            
               Šiuo metu Sprendimo 2011/44/ES I priede nurodytas Burgaso regionas, o to sprendimo II priede nurodyti Kardžalio, Chaskovo, Jambolo, Sliveno, Šumeno ir Varnos regionai.
            
         
               (5)
            
            
               Kadangi nuo 2011 m. balandžio 7 d. nebuvo pranešta apie naujus snukio ir nagų ligos protrūkius Bulgarijoje ir I bei II prieduose išvardytose vietovėse vykdytos priežiūros metu nepastebėta snukio ir nagų ligos užkrato snukio ir nagų ligai neatsparių rūšių naminiuose gyvūnuose, tikslinga sumažinti Sprendimo 2011/44/ES I ir II prieduose išvardytų vietovių, kuriose taikomi apribojimai, skaičių.
            
         
               (6)
            
            
               Tačiau pagal Direktyvos 2003/85/EB XVIII priedo B dalies 4(g) punktą vykdoma stebėsena, kuria siekiama atmesti laukinių gyvūnų užsikrėtimo snukio ir nagų ligų ligos virusu galimybę, negali būti užbaigta, kol neišnyks bent jau motininiai antikūniai snukio ir nagų ligai neatspariuose laukiniuose gyvūnuose, atsivestuose šioje vietovėje po to, kai 2011 m. sausio mėn. buvo pranešta apie pirmą šios ligos atvejį.
            
         
               (7)
            
            
               Todėl būtina pratęsti Sprendime 2011/44/ES nustatytų priemonių galiojimą iki 2011 m. rugsėjo 30 d.
            
         
               (8)
            
            
               Todėl Sprendimas 2011/44/ES turėtų būti atitinkamai iš dalies pakeistas.
            
         
               (9)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2011/44/ES iš dalies keičiamas taip:
   
               1)
            
            
               16 straipsnyje data „2011 m. birželio 30 d.“ pakeičiama data „2011 m. rugsėjo 30 d.“;
            
         
               2)
            
            
               I ir II priedai pakeičiami šio sprendimo priede pateikiamu tekstu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. birželio 29 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 306, 2003 11 22, p. 1.
   
      (4)  OL L 19, 2011 1 22, p. 20.
   
      PRIEDAS
      „
            I PRIEDAS
            Šios Burgaso regiono vietovės Bulgarijoje:
            
                        a)
                     
                     
                        Malko Tirnovo ir Carevo savivaldybės;
                     
                  
                        b)
                     
                     
                        Sredeco savivaldybės dalis į pietus nuo
                        
                                    i)
                                 
                                 
                                    vietos, kur vietos kelias, vedantis nuo Gabaro (Sozopolio savivaldybė) iki Drachevo (Sredeco savivaldybė), kerta administracinę Sredeco savivaldybės sieną 42°18′19.82″ šiaurės platumos ir 27°17′12.11″ rytų ilgumos;
                                 
                              
                                    ii)
                                 
                                 
                                    vietos kelio, vedančio nuo i) punkte minėtos vietovės iki Drachevo, Drachevo miestelio ir toliau palei kelią, vedantį nuo Drachevo šiaurės iki nacionalinio kelio Nr. 79 sankirtos su nacionaliniu keliu Nr. 53 Sredeco miestelio rytuose;
                                 
                              
                                    iii)
                                 
                                 
                                    nacionalinio kelio Nr. 53, vedančio nuo ii) punkte minėtos sankirtos iki jo sankirtos su vietos keliu, vedančiu į Belilą, sudarančiu šiaurinę Sredeco sieną;
                                 
                              
                                    iv)
                                 
                                 
                                    vietos kelio, vedančio nuo jo sankirtos su nacionaliniu keliu Nr. 53 Sredece, kaip nurodyta iii) punkte, į vakarus iki Belilos ir vedančio iki šio kelio tilto per Sredecos upę į vakarus nuo Prohodo miestelio ir per Prohodo miestelį;
                                 
                              
                                    v)
                                 
                                 
                                    Sredecos upės, nuo jos sankirtos su vietos keliu, vedančiu iš Prohodo į Bistrecą iki vietos, kur ši upės atšaka, vedanti į Omano miestelį (Boliarovo savivaldybė), kerta Boliarovo savivaldybės sieną 42°16′57.78″ šiaurės platumos ir 26°57′33.54″ rytų ilgumos.
                                 
                              
                  
         
            II PRIEDAS
            Šios Bulgarijos vietovės:
            
                        1.
                     
                     
                        Burgaso regione:
                        
                                    a)
                                 
                                 
                                    Sozopolio ir Primorsko savivaldybės;
                                 
                              
                                    b)
                                 
                                 
                                    Sredeco savivaldybės dalis į pietus nuo
                                    
                                                i)
                                             
                                             
                                                vietos, kur vietinis kelias, vedantis nuo Gabaro (Sozopolio savivaldybė) iki Drachevo (Sredeco savivaldybė), kerta administracinę Sredeco savivaldybės sieną 42°18′19.82″ šiaurės platumos ir 27°17′12.11″ rytų ilgumos;
                                             
                                          
                                                ii)
                                             
                                             
                                                vietos kelio, vedančio nuo i) punkte minėtos vietovės iki Drachevo, kertančio Drachevo miestelį ir toliau palei kelią, vedantį nuo Drachevo šiaurės iki nacionalinio kelio Nr. 79 sankirtos su nacionaliniu keliu Nr. 53 Sredeco miestelio rytų;
                                             
                                          
                                                iii)
                                             
                                             
                                                nacionalinio kelio Nr. 53, vedančio nuo ii) punkte minėtos sankirtos iki jo sankirtos su vietos keliu, vedančiu į Belilą, sudarančiu šiaurinę Sredeco sieną;
                                             
                                          
                                                iv)
                                             
                                             
                                                vietos kelio, vedančio nuo jo sankirtos su nacionaliniu keliu Nr. 53 Sredece, kaip nurodyta iii) punkte, į vakarus iki Belilos ir vedančio iki šio kelio tilto per Sredecos upę į vakarus nuo Prohodo miestelio ir per Prohodo miestelį;
                                             
                                          
                                                v)
                                             
                                             
                                                Sredecos upės, nuo jos sankirtos su vietos keliu, vedančiu iš Prohodo į Bistrecą iki vietos, kur ši upės atšaka, vedanti į Omano miestelį (Boliarovo savivaldybė) kerta Boliarovo savivaldybės sieną 42°16′57.78″ šiaurės platumos ir 26°57′33.54″ rytų ilgumos.
                                             
                                          
                              
                  
                        2.
                     
                     
                        Jambolo regione:
                        
                                    a)
                                 
                                 
                                    Straldžios savivaldybės dalis į pietus nuo nacionalinio kelio Nr. 53;
                                 
                              
                                    b)
                                 
                                 
                                    Boliarovo savivaldybė.
                                 
                              
                  “